טרנס הווארד

טרנס דאשון הווארד (באנגלית: Terrence Dashon Howard; נולד ב-11 במרץ 1969) הוא שחקן, ראפר ומפיק מוזיקלי אמריקאי. את קריירת המשחק שלו החל בתחילת שנות ה-90, ותפקידו המשמעותי הראשון היה בסרט "סימפוניית החיים" משנת 1995, מה שהביא לפריצתו במיינסטרים ולמועמדות לפרס אוסקר לשחקן הטוב ביותר על תפקידו בסרט "מלחמות הראפ" לשנת 2005. הווארד נולד בשיקגו, אילינוי וגדל בקליבלנד, אוהיו. הוא בנם של אניטה ויליאמס וטיירון הווארד, אשר שניהם ממוצא מעורב של אפרו-אמריקאים. בילדותו, סבל הווארד מגזענות. סבתה רבא שלו, מיני ג'נטרי הייתה שחקנית תיאטרון וקלנוע, וממנה שאב את אהבתו למשחק. כשהיה בן 3, דקר אביו למוות אדם כאקט של הגנה עצמית, כתוצאה מכך ישב אביו במעצר במשך אחד עשר חודשים בעוון הריגה. הוריו של הווארד התגרשו עם שחרורו של אביו, והוא גדל אצל סבתא רבתא שלו. היא נפטרה במהלך 2008. בגיל 16 הצהיר הווארד באופן חוקי על עצמאותו, ושנתיים מאוחר יותר עבר לניו יורק, כדי להתמקד בקריירת המשחק שלו. תפקידו הראשון בעולם הבידור היה במיני סדרה של ABC ‏"The Jacksons: An American Dream", שם גילם את דמותו של המוזיקאי ג'קי ג'קסון. את פריצת הדרך שלו עשה שלוש שנים מאוחר יותר, בשנת 1995, עם הופעתו בסרט "סימפוניית החיים" ובסרט "שטרות לוהטים" בכיכובו של כריס טאקר. ב-1998 שיחק בסרט הטלוויזיה "מלך העולם" של רשת ABC על פי ספרו של דייוויד רמניק אותו המתאגרף מוחמד עלי, אותו גילם הווארד. בשנת 2002 הופיע בוידאו קליפ, "Foolish" של אשנטי, ובשנת 2005 הופיע בווידאו קליפ, "Be Without You", של מרי ג'יי בלייג', וכן היה מועמד על משחקו בסרט "מלחמות הראפ" לפרס אוסקר לשחקן הטוב ביותר בשנת 2005. בשנת 2008 הנחה את התוכנית של PBS, ‏"Independent Lens", וביצע את הופעת הבכורה שלו בברודוויי. בשנת 2009 שיחק בתפקיד ראשי בסרט "לחימה", דרמת אקשן בכיכובו של צ'נינג טייטום. בשנים 2015–2020 שיחק במהלך שש עונות בסדרת הדרמה עטורת השבחים "אימפריה", ברשת פוקס, כשהוא מגלם את לושיוס ליון, ראש אימפריית מוזיקה. ב-2016 שיחק בסרטו של פיטר בילינגסלי, "במנוסה". בדצמבר 2022, הוא פרסם כי הוא פורש ממשחק. הווארד ביצע שלושה שירים בסרט "מלחמות הראפ". את השיר "It's Hard Out Here For A Pimp" שנכתב על ידי ת'רי 6 מאפיה, ואף זכה בפרס אוסקר לשיר הטוב ביותר, ואת "Hustle And Flow ‏(It Ain't Over)" ו-"Whoop That Trick", הנמצאים בפסקול הסרט. הוא החל לעבוד על אלבום משלו ממרץ 2007, והאלבום, "Shine Through It", אשר הושפע רבות מזמרי נשמה כמו מרווין גיי וקרטיס מייפילד יצא ב-1 בספטמבר 2008. הווארד גר מחוץ לפילדלפיה שבפנסילבניה, והיה נשוי ללורי מק'מונז' במשך 14 שנה. לזוג שלושה ילדים, שתי בנות ובן. הוא היה נשוי למק'מונז' מ-1989 עד לגירושיהם בשנת 2003, והשניים נישאו שוב ב-2005 ונפרדו בשנית. מק'מונז' יהודייה ומשתייכת לזרם עדי יהוה. בריאיון ל-NPR, הסביר הווארד את הרצון העז שלו להשתייך לאחד מאנשי עדי יהוה. בפברואר 2009 דווח באתר בפלילים "The Smoking Gun" שבשנת 2001 נעצר האוורד בשל שורה של אישומים שונים בגין תקיפה אלימה של אשתו לשעבר. עוד כללו האישומים איומים, מעקב והטרדה. על פי דיווחי המשטרה הוא הגיע לביתה לאחר ויכוח שהתנהל ביניהם בטלפון, התפרץ לביתה בכוח ורדף אחריה עד לחצר האחורית שם הכה אותה בפניה באגרופיו. המתקפה האלימה הסתיימה רק לאחר התערבותו של אחיו של הווארד. בסופו של דבר הוא הורשע תחת סעיף "הפרת הסדר הציבורי" בלבד. האירוע פורסם בהרחבה רק לאחר דיווח שלפיו הווארד עצמו הביע זלזול בזמר כריס בראון, לאחר שזה נעצר בגין תקיפה חמורה של חברתו, הזמרת ריהאנה ב-2009. לאחר הפרסום נשאל הווארד בראיון אודות האישומים בגין אלימות במשפחה כנגד בראון, הוא ענה לכתב: "אלה החיים, גבר. כריס הוא בחור נהדר. הוא יהיה בסדר, וריהאנה יודעת שהוא אוהב אותה, אתה מבין? הם יהיו בסדר". טרנס הווארד, ברשת החברתית אינסטגרם טרנס הווארד, במסד הנתונים הקולנועיים IMDb (באנגלית) טרנס הווארד, באתר "אידיבי", מאגר הידע העברי לקולנוע ישראלי ועולמי טרנס הווארד, באתר AllMovie (באנגלית) טרנס הווארד, באתר Rotten Tomatoes (באנגלית) טרנס הווארד, באתר Box Office Mojo (באנגלית) טרנס הווארד, במסד הנתונים הקולנועיים KinoPoisk (ברוסית) טרנס הווארד, באתר Last.fm (באנגלית) טרנס הווארד, באתר AllMusic (באנגלית) טרנס הווארד, באתר MusicBrainz (באנגלית) טרנס הווארד, באתר Yandex.Music (ברוסית) טרנס הווארד, באתר Discogs (באנגלית) טרנס הווארד, באתר Songkick (באנגלית) טרנס הווארד, באתר Genius טרנס הווארד, באתר בילבורד (באנגלית) אמיר קמינר, טרנס אמריקה, באתר ynet, 5 באוקטובר 2007 בארי קולטנאו, "A star emerges: Terrence Howard is finally in the spotlight" ב-PopMatters.‏ 22 במרץ 2007 NPR: Terrence Howard: 'I Would Be a Witness'‏ ב-npr.‏ 22 במאי 2007 לצפייה בתמונות המשטרה מהאירוע ומהמעצר: Terrence Howard's Fists Of Fury, The Smoking Gun Martial Arts Expert Challenges Chris Brown to a Fight, Foxnews.com. February 18, 2009